《和振西赠王将军紫厓三首 其二》
清代·吴暻

玉殿风流讲席重，故山归去拂尘容。门生为致荒厨菜，禅客同寻旧院松。

梦后庄周从笑鴳，书成扬子解嘲龙。欧阳筋力犹强健，不羡扶携手一筇。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。